paragraph_text: mini|280px|Mapa općine Ada Općina Ada je jedna od općina u Republici Srbiji. Nalazi se u AP Vojvodini i spada u Sjevernobanatski okrug. Po podacima iz 2004. općina zauzima površinu od 227 km² (od čega na poljoprivrednu površinu otpada 20.132 ha, a na šumsku 235 ha). Centar općine je grad Ada. Općina Ada se sastoji od 5 naselja. Po podacima iz 2002. godine u općini je živjelo 18.994 stanovnika, a prirodni priraštaj je iznosio -6,8 %. Po podacima iz 2004. broj zaposlenih u općini iznosi 4.639 ljudi. U općini se nalazi 5 osnovnih i 1 srednja škola.